CELEX: 52008PC0624
Language: sl
Date: 2008-10-08
Title: Predlog odločba Sveta o določitvi finančnih prispevkov držav članic, ki prispevajo svoja sredstva za Evropski razvojni sklad (3. obrok v letu 2008)

Pomembno pravno obvestilo

|

52008PC0624

Predlog odločba Sveta o določitvi finančnih prispevkov držav članic, ki prispevajo svoja sredstva za Evropski razvojni sklad (3. obrok v letu 2008)  /* COM/2008/0624 konč. */  

	[pic] | KOMISIJA EVROPSKIH SKUPNOSTI |Bruselj, 8.10.2008COM(2008) 624 konč.PredlogODLOČBA SVETAo določitvi finančnih prispevkov držav članic, ki prispevajo svoja sredstva za Evropski razvojni sklad (3. obrok v letu 2008)(predložila Komisija)OBRAZLOŽITVENI MEMORANDUMZ začetkom veljavnosti finančne uredbe v zvezi z 9. ERS Svet na predlog Komisije odloča o vsakem od treh obrokov prispevkov, ki jih plačajo države članice za financiranje ERS (člen 38 finančne uredbe). Za instrumente 9. in 10. ERS, ki jih upravlja EIB (Evropska investicijska banka), pa države članice svoje prispevke plačajo neposredno EIB. Prispevki za ostale instrumente se plačajo Komisiji.V členu 157 finančne uredbe, ki se uporablja za 10. ERS, je določeno, da se za postopek v zvezi s prispevki, ki jih države članice plačajo za leto 2008, še vedno uporablja člen 38 finančne uredbe v zvezi z 9. ERS.EIB je v skladu s členom 121 finančne uredbe v zvezi z 9. ERS Komisiji poslala svoje posodobljene ocene posodobljene ocene obveznosti in plačil za instrumente, ki jih upravlja.Ta predlog se nanaša na tretji obrok prispevkov v proračunskem letu 2008. Po členu 38(2) finančne uredbe v zvezi z 9. ERS poteka postopek v zvezi s tem obrokom na naslednji način: (1) Komisija predloži svoj predlog do 10. oktobra; (2) Svet odloči o tem obroku najkasneje do 21. koledarskega dne potem, ko Komisija predloži svoj predlog; (3) države članice plačajo zapadle prispevke iz tega obroka najkasneje do 21. koledarskega dne po datumu, ko so bile obveščene o Odločbi Sveta.Treba je opozoriti tudi, da člen 40(4) finančne uredbe v zvezi z 9. ERS določa, da bodo morale zadevne države članice, če obrok prispevkov, plačljivih na podlagi tega člena, ni plačan do roka, plačati obresti za neplačani znesek po pogojih, kakor so določeni v istem členu.PredlogODLOČBA SVETAo določitvi finančnih prispevkov držav članic, ki prispevajo svoja sredstva za Evropski razvojni sklad (3. obrok v letu 2008)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti,ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000[1] in spremenjenega v Luxembourgu, v Velikem vojvodstvu Luksemburg, dne 25. junija 2005[2],ob upoštevanju Notranjega sporazuma med predstavniki vlad držav članic, ki so se sestali v okviru Sveta, o financiranju in upravljanju pomoči Skupnosti na podlagi Finančnega protokola k Sporazumu o partnerstvu in sodelovanju med afriškimi, karibskimi in pacifiškimi državami ter Evropsko skupnostjo in njenimi državami članicami, podpisanem v Cotonouju (Benin) 23. junija 2000, in o dodelitvi finančne pomoči za čezmorske države in ozemlja, za katere velja četrti del Pogodbe ES[3], in zlasti člena 10(1) Sporazuma,ob upoštevanju Notranjega sporazuma med predstavniki vlad držav članic, ki so se sestali v okviru Sveta, o financiranju pomoči Skupnosti v okviru večletnega finančnega okvira za obdobje 2008–2013 v skladu s Sporazumom o partnerstvu AKP–ES o dodelitvi finančne pomoči čezmorskim državam in ozemljem, za katero se uporablja četrti del Pogodbe ES[4], ter zlasti člena 7 Sporazuma,ob upoštevanju Finančne uredbe z dne 27. marca 2003 v zvezi z 9. Evropskim razvojnim skladom[5] (v nadaljnjem besedilu: finančna uredba v zvezi z 9. ERS) in zlasti člena 38(1), (2) in (3) Uredbe,ob upoštevanju finančne uredbe z dne 18. februarja 2008, ki se uporablja za 10. Evropski razvojni sklad[6] (v nadaljnjem besedilu: finančna uredba, ki se uporablja za 10. Evropski razvojni sklad), in zlasti člena 157 Uredbe,ob upoštevanju predloga Komisije[7],ob upoštevanju naslednjega:(1) V členu 157 finančne uredbe, ki se uporablja za 10. ERS, je določeno, da se za postopek v zvezi s prispevki, ki jih države članice plačajo za leto 2008, v praksi še vedno uporablja finančna uredba v zvezi z 9. ERS.(2) Komisija je 14. oktobra 2007 Svetu predložila seznam plačil, ki naj bi se izvršili v proračunskem letu 2008, in časovni razpored pozivov za prispevke. Svet je 20. decembra sprejel Sklep, v katerem je za proračunsko leto 2008 določena razporeditev pozivov za prispevke držav članic v ERS[8].(3) Svet je 20. decembra 2007 prav tako sprejel Odločbo o določitvi finančnih prispevkov držav članic, ki prispevajo svoja sredstva za ERS, za 1. obrok v letu 2008[9]. Nato je Svet 8. julija sprejel Odločbo o določitvi finančnih prispevkov držav članic za 2. obrok[10].(4) V skladu s prvim odstavkom člena 121 finančne uredbe v zvezi z 9. ERS je Evropska investicijska banka Komisiji poslala posodobljene ocene obveznosti in plačil za tisti del sredstev, ki ga EIB upravlja –SPREJEL NASLEDNJO ODLOČBO:Člen 1Prispevki, ki jih države članice plačajo Komisiji in Evropski investicijski banki za tretji obrok v letu 2008, so prikazani v razpredelnici v Prilogi.Člen 2Ta odločba se uporablja od datuma sprejetja.Člen 3Ta odločba je naslovljena na države članice, ki prispevajo svoja sredstva za 9. ERS.V Bruslju,Za SvetPredsednikPRILOGAPrispevki za tretji obrok v letu 2008 (v EUR)DRŽAVA | Prispevki za Evropsko investicijsko banko | Prispevki za Komisijo |NEMČIJA | 0 | 85 264 000 |BELGIJA | 0 | 14 308 000 |DANSKA | 0 | 7 811 000 |ŠPANIJA | 0 | 21 316 000 |FRANCIJA | 0 | 88 695 000 |GRČIJA | 0 | 4 562 500 |IRSKA | 0 | 2 263 000 |ITALIJA | 0 | 45 771 000 |LUKSEMBURG | 0 | 1 058 500 |NIZOZEMSKA | 0 | 19 053 000 |PORTUGALSKA | 0 | 3 540 500 |ZDRUŽENO KRALJESTVO | 0 | 46 318 500 |AVSTRIJA | 0 | 9 672 500 |FINSKA | 0 | 5 402 000 |ŠVEDSKA | 0 | 9 964 500 |SKUPAJ | 0 | 365 000 000 |[1] UL L 317, 15.12.2000, str. 3.[2] UL L 209, 11.8.2005, str. 27.[3] UL L 317, 15.12.2000, str. 355.[4] UL L 247, 9.9.2006, str. 32.[5] UL L 83, 1.4.2003, str. 1.[6] UL L 78, 19.3.2008, str. 1.[7] UL C …, …, str. …[8] Dokument 15986/07.[9] Dokument 15990/07.[10] Dokument 11132/08.